ઉત્તર કોરિયાના સરમુખત્યાર કિમ જોંગ ઉને પોતાના વિવાદાસ્પદ પરમાણુ કાર્યક્રમ અને મિસાઇલ પરીક્ષણને બંધ કરવાનું જાહેર કર્યું છે. આ ઉપરાંત ઉત્તર કોરિયાના સરમુખત્યાર પોતાના પરમાણુ પરિક્ષણ સ્થળને પણ બંધ કરવાની ઘોષણા કરી ચૂક્યા છે. જે બાદ પાછલા ઘણા સમયથી વિશ્વ માથે ઝળુંબતા મહાયુદ્ધની શક્યતા ટળી ગઈ છે. કિમ જોંગ ઉનની આ જાહેરાત બાદ અમેરિકન રાષ્ટ્રપતિ ડોનાલ્ડ ટ્રમ્પે આ અંગે આનંદ વ્યક્ત કરી કહ્યું હતું કે નોર્થ કોરિયા દ્વારા લેવાયેલ આ નિર્ણય ખુબ સારા સમાચાર છે.